**A2 ==> Напаст**

След като продаде революционния софтуерен продукт който разработи през лятото, Иванчо напусна работа и се отдаде на забавления. Наскоро се зариби по играта “Напаст.” Там има два враждуващи отбора - Правосъдието и Пиратите. Отборът на Правосъдието при бой използва предимно дракони. Иванчо, обаче, ги намира за твърде “митични” и затова е член на Пиратите. Там се използва силата на късмета.

В този отбор се хвърлят два зара. По-голямото получено число е *N*, а по-малкото (или равното) - *K*. Дефинираме сила на хвърлянето като броя начини за представяне на *N* като сума от прости числа, които са по-малки от *K*, по модул 1 000 000 007.

Формално казано, ако S е броят редици от прости числа p1 < p2 < p3 < … < pm такива, че за всяко pi (1<=i<=m) е вярно че pi < K и p1 + p2 + p3 + … + pm = N, тогава силата на хвърлянето е равна на S mod 1000000007 .

Иванчо има правото да хвърля отново няколко пъти, затова иска да знае дали да пробва пак, или силата на неговото хвърляне е достатъчно добра да я използва. Напишете програма scourge, която намира силата на хвърляне.

Забележка: 1 **не е** просто число!

**Вход**

На единствения ред на файла scourge.in се въвеждат 2 цели числа - *N* и *K*.

**Изход**

На единствения ред на изходния файл scourge.out трябва да се изведе получената сила на хвърляне.

**Ограничения**

1 <= N <= 10000 (10^4)

1 <= K <= N

**Примери**

|  |  |
| --- | --- |
| **Вход (scourge.in)** | **Изход (scourge.out)** |
| 11 8 | 5 |
| 811 118 | 103995269 |

**Обяснение на пример 1:**

11 = 2+2+2+2+3 = 2+3+3+3 = 2+2+2+5 = 3+3+5 = 7+2+2